section_heading: O albumu
paragraph_text: Kao što je bio slučaj s prethodnim albumom grupe, Bal-Sagoth je imao otprilike samo dva tjedna za snimanje albuma. Grupa je nailazila na mnoge poteškoće tijekom snimanja: temperatura u studiju često je bila toliko visoka da se oprema za snimanje kvarila čak nekoliko puta te je Cacophonous Records, diskografska kuća skupine, odbio platiti nove kolute s vrpcama za snimanje pa je Bal-Sagoth morao presnimavati novi uradak preko svojeg prvog albuma.